आंदोलन की रणनीति बनाने में जुटी कांग्रेस
Tuesday,20 March 2018,09:11 AM
By Deshwani | Publish Date: 12/10/2017 12:46:17 PM
रांची, (हि.स.)। भाजपा के राष्ट्रीय अध्यक्ष अमित शाह के बेटे जय शाह पर लगे भ्रष्टाचार के आरोप को लेकर कांग्रेस पार्टी उग्र आंदोलन करने की रणनीति बना रही है। इसे लेकर प्रदेश कांग्रेस अध्यक्ष ने राज्य के सभी जिलाध्यक्षों को आवश्यक दिशा निर्देश दिया है। संभावना जताई जा रही है कि दीपावली के बाद कांग्रेस पार्टी इस आंदोलन को मुख्य रूप देगी।
इस संबंध में गुरुवार को जानकारी देते हुए कांग्रेस के महासचिव लाल किशोरनाथ शाहदेव ने बताया कि जय शाह पर लगे आरोप की जांच अगर केंद्र सरकार जल्द से जल्द नहीं करवाती है, तो कांग्रेस पार्टी उग्र आंदोलन करने को बाध्य होगी। उन्होंने कहा कि आंदोलन की शुरुआत जिला स्तर पर शुरू हो गई है। साथ ही शहर के विभिन्न जगहों पर केंद्र सरकार का पुतला भी दहन किया जा रहा है। उन्होंने कहा कि अमित शाह को तत्काल अपने पद से इस्तीफा देना चाहिए और केंद्र सरकार को इस मामले की जांच जल्द से जल्द कराने का आदेश भी देना चाहिए।